Case ID: 1188985
Sentence 50: Birinci instansiya məhkəməsində şahid qismində dindirilmiş Şahid3 ifadəsində 2015ci yanvar ayında ona pul lazım olduğu üçün yaxın ətrafından Qəbələ şəhər sakini Şahid2 adlı şəxsin BOKT “xxxx” MMC-də işlədiyini, bir çox şəxslərin kredit almalarına köməklik etməsini eşitdiyini, ona görə də Sədiyarla görüşüb ona 5000 manata kimi kredit lazım olduğunu bildirdiyini, Sədiyarın da ona bir adamın adına birdəfəlik 5000 manat verilmir, sənin adına bir qism, yaxın bir qohumunun da adına bir qism təşkil edə bilərik dediyini, Sədiyarın ondan adına hər hansı bir pul kartının olub-olmadığını soruşduqda ona adınaünvanlı sosial yardım kartı, çörək pulu kartı olduğunu bildirdiyini, Sədiyar da ona həmin kartların özündə qalacağını, hər ay pulları kartdan çıxarıb adından ödənişləri edəcəyini bildirdiyini, onun da Sədiyarla razılaşdığını, bundan sonra, Sədiyar ona “ancaq krediti götürəndə hər 1000 manata 100 manat bankdan pul tutulacaq, sən pulu mənə verəcəksən, mən də banka verəcəm” dediyini, o bu məsələ ilə bağlı da Sədiyarla razılaşdığını, həmin ilin yanvar ayında arvadı X2 ilə BOKT “xxxx” MMC-nin Şəki filialına gedərək Naibənin adına 3800 ABŞ dolları kredit götürdüyünü, 200 manat Sədiyara pul verdiyini, bir neçə gün sonra yenə də eyni qayda ilə Sədiyar və qardaşı Habil ilə Şəki filialına gedərək qardaşının adına 1500 ABŞ dolları pul götürdüyünü, həmin puldan da 100 manatı Sədiyara verdiyini, cəmi 5300 dollar pulu arvadı Naibə və qardaşı Habilin adına anasını müalicə etdirmək üçün götürdüyünü, bütün kredit sənədlərinə Naibə və Habilin özünün imza etdiyini, təxminən bir ilə yaxın kreditlərin ödənişi ilə maraqlanmadığını, Sədiyarın kartlardan pulu çıxarıb ödəməyini zənn etdiyini, bir il sonra topladığı bir qədər pulla Şəki filialına gedib kreditini tam bağlamaq istədiyi zaman orada Habilin adından bir ay, arvadı Naibənin adından isə 5 aylıq kredit ödənilməsini, qalan ayların pullarının isə ödənilməməsini öyrəndiyini, bu barədə Sədiyardan soruşduqda ona kartları itirdiyini bildirib müxtəlif bəhanələr gətirdiyini, sonra Sədiyardan pulları ödəməsini tələb etdiyini, Sədiyar isə ona vaxt istədiyini, 2017-ci ilin yanvar ayında problemli kreditlər şöbəsinin müdiri Namiq adlı şəxsin yaşadığı evə gəlib nəyə görə krediti ödəmədiyini soruşduğunu, onun da pul kartlarını Sədiyara verdiyini bildirdiyini, sonra Namiqin Sədiyarı da özü ilə yanına gətirdiyini, Sədiyar da karta uyğun olaraq ödənilməyən pulları ödəyəcəyini bildirdiyini, bu hadisə ilə bağlı iki dəfə Etibarla birlikdə ərizə yazdığını, birini Aynur xanımın adına, birini isə Şəki rayon prokurorluğuna ünvanladığını, ərizələri onlara Namiqin yazdırıb bu işlə özünün məşğul olacağını bildirdiyini, bir müddət sonra isə Sədiyarın onu və Etibarı Cəmiyyətin Şəki filialına çağırdığını və kartlardan çıxardığı pulların hamısını filialda kassaya ödəyərək qəbzləri ona verdiyini, onun da qəbzlərə Sədiyarda alacağının qalmadığını yazdığını göstərmişdir.